
Előterjesztés
Tulajdonosi, Gazdasági és Közterület-hasznosítási Bizottság részére

Tisztelt Bizottság!

Eladó kizárólagos tulajdonát képezi a Budapest V. kerület 24349/3/A/8 hrsz. alatt felvett, természetben Budapest V., Petőfi Sándor utca 12. 1. emeletén található, 19 m2 alapterületű, üzlethelyiség megnevezésű ingatlan, a közös tulajdonból hozzá tartozó 57/10.000-ed tulajdoni hányaddal, melyet Vevők részére kíván értékesíteni.
Az ingatlan vételára: 19.900.000,- Ft (1.047.400,- Ft/m2).
Vevők a szerződés aláírásával egyidejűleg megfizettek 1.900.000,- Ft összeget foglaló jogcímén. Vevők a teljes vételárból fennmaradó 18.000.000,- Ft összeget legkésőbb 2016. július 31. napjáig kötelesek megfizetni. 
Eladó az ingatlant a vételár utolsó részletének átvételével egyidejűleg köteles Vevők birtokába adni.
Az épületet az Á.913/1977. ÉVM és a 68283/1977. KM rendeletekkel műemlékké nyilvánították.
A kulturális örökség védelméről szóló 2001. évi LXIV. törvény 86. § (4) bekezdése szerint műemlék, műemlék jellegű, városképi jelentőségű kategóriában védett ingatlanok tekintetében a fővárosban lévő ingatlan esetén a fővárosi önkormányzatot elővásárlási jog illeti meg.
A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012.(III.14.) Főv. Kgy. rendelet 50. § (1) bekezdése értelmében a Fővárosi Önkormányzatot bármilyen jogcímen megillető elővásárlási jog tekintetében értékhatártól függetlenül a Fővárosi Közgyűléstől átruházott hatáskörben a Tulajdonosi, Gazdasági és Közterület-hasznosítási Bizottság jogosult dönteni.
Vagyongazdálkodási szempontból nem javaslom az elővásárlási jog gyakorlását.







Határozati javaslat
A Tulajdonosi, Gazdasági és Közterület-hasznosítási Bizottság úgy dönt, hogy:

A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14). sz. Főv. Kgy. rendelet 50. § (1) bekezdésében biztosított jogával élve a 2016. június 1. napján kelt adásvételi szerződés alapján a Budapest V. kerület 24349/3/A/8 hrsz. alatt felvett, természetben Budapest V., Petőfi Sándor utca 12. 1. emeletén található, 19 m2 alapterületű, üzlethelyiség megnevezésű ingatlan, a közös tulajdonból hozzá tartozó 57/10.000-ed tulajdoni hányaddal 19.900.000,- Ft vételáron Vevők részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.
határidő:	30 nap
felelős: 	a főpolgármester
határozathozatal módja: egyszerű szavazattöbbség

Budapest, 2016.
	

	Dr. Bagdy Gábor
főpolgármester-helyettes



	Láttam főjegyző megbízásából:

	Megyesné dr. Hermann Judit
aljegyző

	





A személyes adatok védelme érdekében a mellékletek megtekinthetők a Tulajdonosi, Gazdasági és Közterület-hasznosítási Bizottság vagy a Vagyongazdálkodási Főosztály Titkárságán. 

